EkBass/fiwiki-20250220-pages-articles huggingface dataset:
Johan Niinelä

Johan Niinelä, vuoteen 1906 Lindegren (14. elokuuta 1850 Säkkijärvi – 1. kesäkuuta 1907 Muolaa) oli suomalainen opettaja, maanviljelijä ja valtiopäivämies. Niinelän isä oli kiertokoulun opettaja. Niinelä kävi itse Jyväskylän seminaarin, tuli opettajaksi Viipuriin 1874 ja siirtyi sieltä kahden vuoden päästä opettajaksi Muolaan ensimmäiseen kansakoulun. Sen opettajana hän toimi yli kolmekymmentä vuotta. Niinelä oli myös kunnallismies ja kirkonisäntä. Hän oli talonpoikaissäädyssä Äyräpään tuomiokunnan edustaja valtiopäivillä 1899 ja 1900. Jälkimmäisenä vuonna hän oli valitsijamiesten varamies ja säädyn yksityisen valitusvaliokunnan jäsen. == Lähteet == Luokka:Suomalaiset maanviljelijät Luokka:Suomalaiset opettajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1850 syntyneet Luokka:Vuonna 1907 kuolleet
Moss Hart

pienoiskuva|Hart vuonna 1940 Moss Hart (24. lokakuuta 1904 – 20. joulukuuta 1961) oli yhdysvaltalainen näytelmäkirjailija ja teatteriohjaaja. Hän voitti Pulitzer-palkinnon George S. Kaufmanin kanssa kirjoitetusta näytelmästä You Can't Take It With You (1937). Ohjaajatyöstään näytelmässä My Fair Lady hän voitti Tony-palkinnon. Hart oli 1900-luvun menestyneimpiä näytelmäkirjailijoita Yhdysvalloissa. Hart syntyi Manhattanilla köyhään juutalaisperheeseen. Hän oli naimisissa näyttelijä Kitty Carlislen kanssa. == Lähteet == Luokka:Vuonna 1904 syntyneet Luokka:Vuonna 1961 kuolleet Luokka:Amerikanjuutalaiset Luokka:Yhdysvaltalaiset näytelmäkirjailijat Luokka:Yhdysvaltalaiset teatteriohjaajat Luokka:Pulitzer-palkitut Luokka:Tony- palkinnon saajat
Ampumahiihdon maailmanmestaruuskilpailut 2025

Ampumahiihdon maailmanmestaruuskilpailut 2025 ovat järjestyksessään 55. Kansainvälisen ampumahiihtoliiton järjestämät maailmanmestaruuskilpailut. Ne järjestetään 10.–23. helmikuuta 2025 Sveitsin Lenzerheidessa. Lenzerheidessa ei ole aiemmin järjestetty ampumahiihdon maailmanmestaruuskilpailuja. Se järjesti ensimmäiset maailmancupin osakilpailunsa edeltävällä kaudella. Aiemmin se on järjestänyt mm. ampumahiihdon nuorten maailmanmestaruuskilpailut vuonna 2020. Kyseessä on myös ensimmäinen kerta, kun maailmanmestaruuskilpailut järjestetään kokonaisuudessaan Sveitsissä. Vuonna 1985 Egg am Etzel järjesti naisten maailmanmestaruuskilpailut. == Valinta == Kilpailujen järjestäjä valittiin IBU:n virtuaalisesti järjestetyssä kongressissa 14. marraskuuta 2020. Muut kandidaatit kilpailujen järjestäjäksi olivat Valko-Venäjän Raubitš ja Tšekin Nové Město na Moravě, joka sai samassa kongressissa järjestettäväkseen vuoden 2024 maailmanmestaruuskilpailut. Mahdollisen kongressissa tapahtuneen äänestyksen tuloksia ei julkistettu. == Lähteet == 2025 Luokka:Vuoden 2025 ampumahiihto Luokka:Sveitsin hiihto Luokka:Graubünden
Axel Gabriel Lindgren

Axel Gabriel Lindgren (23. maaliskuuta 1833 Kirkkonummi – 6. tammikuuta 1917 Kauniainen)Geni: Axel Gabriel Lindgren Viitattu 13.2.2021. oli suomalainen maanviljelijä ja valtiopäivämies. Ratsutilallinen Lindgren Helsingin pitäjästä oli talonpoikaissäädyssä Porvoon tuomiokunnan edustaja valtiopäivillä 1867. Hän oli valtiopäivillä valitsijamies ja säädyn yksityisen valitusvaliokunnan jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1833 syntyneet Luokka:Vuonna 1917 kuolleet
Juho Heikki Lauste

Juho Heikki Lauste (1. heinäkuuta 1858 Kaarina – 22. kesäkuuta 1925 Turku)Geni: Juho Heikki Juhonpoika Lauste Viitattu 13.2.2021. oli suomalainen maanviljelijä ja valtiopäivämies. Lausteen vanhemmat olivat Johan Henrik ja Amanda Helena Lindholm ja puoliso Maria Lydia Juhantytär Lauste. Juho Heikki Lauste oli ensin virkatalon vuokraaja Kaarinassa, myöhemmin talonomistaja Turussa. Hän oli talonpoikaissäädyssä Maskun tuomiokunnan edustaja valtiopäivillä 1900. Hän kuului vuoden 1899 suureen lähetystöön Kaarinan edustajana.Päiviö Tommila: Suuri adressi, s. 304. WSOY, 1999. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1858 syntyneet Luokka:Vuonna 1925 kuolleet
Lagerström

Lagerström on ruotsinkielinen sukunimi, joka on muun muassa seuraavilla henkilöillä: *Allan Lagerström (1910–1998), suomalainen jääpalloilija ja jääkiekkoilija *Karl Gustaf Lagerström (1842–1914), suomalainen maanviljelijä ja valtiopäivämies *Selma Sundelius-Lagerström (1859–1927), ruotsalainen virsirunoilija.
Hämeenlinnan palo 1831

Hämeenlinnan palo 1831 tuhosi suurimman osan Hämeenlinnan kaupungista kaupungin laitaosia lukuun ottamatta. Palo syttyi iltapäivällä 14. syyskuuta 1831 ja 12 tuntia kestäneen palon jälkeen kaupungin 165:stä rakennetusta tontista oli palo tuhonnut 105. Kaupungin rakennuskannasta tuhoutui kolme neljäsosaa.Synkkä 100-vuotismuisto. Hämeenlinnan kaupungin palo v. 1831, Suomen Kuvalehti, 12.09.1931, nro 37, s. 28, Kansalliskirjaston digitaaliset aineistot Palo sai alkunsa Hämeenlinnan torin luoteiskulmasta kauppias Juseliuksen talon tallinparvelta. Kauppiaan renki Mikko oli mennyt humalaisena nukkumaan tallin parvelle ja siellä sytyttänyt piippunsa. Hän nukahti kesken tupakoinnin jolloin tuli pääsi leviämään piipusta tallinparven heiniin. Palo levisi sitten tallin yhteydessä olleeseen rehulatoon, joka oli täynnä rehua ja olkia. Rehuladosta palo levisi sitten kaupungin muille tonteille. Tallin parvelle nukahtunut renki Mikko menehtyi tulipalossa. Palon sammuttajilla oli käytössä vain neljä pientä paloruiskua ja sama määrä palopurjeita eivätkä ne riittäneet palon pysäyttämiseen. Palon levitessä suurin osa sammutusväestä riensi koteihinsa pelastamaan omaisuuttaan havaittuaan sammutustyön toivottomaksi. Kaupunkilaisten ohella paloa oli sammuttamassa osasto Petrovskin jalkaväkirykmentin sotilaita ja joukko kasakoita. Palo tuhosi muun muassa vanhan lääninhallituksen talon ja triviaalikoulun talon sekä vaurioitti Hämeenlinnan kirkkoa. Palon jälkeen kaupungin 2 300:sta asukkaasta 1 107 oli menettänyt kotinsa. Palaneista rakennuksista vain 9 oli vakuutettu. Palon jälkeen perustettiin hätäapukomitea vastaanottamaan ja jakamaan avustuksia. Hämeenlinnaan tuotiin Turusta jauhoja ja kaikissa Suomen kirkoissa kerättiin kolehti palon uhrien hyväksi. Keisari Nikolai I myönsi kaupungin asukkaille 10 vuoden verovapauden ja myös Venäjällä järjestettiin rahankeräys kaupungin hyväksi keisarin lahjoittaessa keräykseen 15 000 ruplaa. Palon jälkeen Hämeenlinna sai 1832 uuden arkkitehti Carl Ludvig Engelin suunnitteleman asemakaavan.Hämeenlinnan Lydia : Engelin asemakaava 1832 Hallituskadulla sijainnut vuoden 1831 palon muistomerkki hävisi ilmeisesti tietöiden aikana.Irwinin kuolemasta on kohta 30 vuotta, mutta Rinkelinkadulla ei ole vieläkään hänen muistolaattaansa, Hämeen Sanomat 19.11.2020 ==Lähteet== == Aiheesta muualla == * Hämeenlinnan Lydia : Hämeenlinnan kaupungin palo 1831 Luokka:1800-luvun tulipalot Luokka:Hämeenlinnan historia Luokka:Tulipalot Suomessa Luokka:Vuoden 1831 onnettomuudet Luokka:Kaupunkien palot
3166 Klondike

3166 Klondike on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Löytö on tehty Turussa. Asteroidin nimi on kunnianosoitus Joutsenen veljeksille, jotka rikastuivat Klondiken kultaryntäyksessä ja tekivät sen jälkeen huomattavia lahjoituksia Turun yliopistolle. Klondiken likimääräinen läpimitta on 11 kilometriä. Kohde sijaitsee Auringosta suunnilleen 2,24 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta. ==Lähteet== Luokka:Päävyöhykkeen asteroidit Luokka:Klondiken kultaryntäys
Robert Rannikko

Robert Edvin Rannikko, ent. Lukander (25. tammikuuta 1850 Räisälä – 14. huhtikuuta 1925) oli suomalainen maanviljelijä, kaupunginvouti ja valtiopäivämies. Robert Rannikko omisti maatilan Uukuniemellä, jossa hän osallistui myös kunnalliselämään. Rannikko muutti Turkuun 1880 kaupunginvoudiksi ja harjoitti siellä myös liiketoimintaa. Vuonna 1902 hän hankki Perniöstä kartanon, siirtyi sitten maanviljelijäksi Rautalammille ja edelleen 1910-luvun puolivälissä Hankasalmelle. Hän oli talonpoikaissäädyssä Sortavalan tuomiokunnan edustaja valtiopäivillä 1877–1878. Valtiopäivillä hän oli yhdistetyn valtiovarain- ja talousvaliokunnan jäsen. Vuosi ennen kuolemaansa Rannikko joutui puolisonsa Vilhelmiina Rannikon kanssa konkurssiin Hankasalmella.Suomen Virallinen Lehti, 1924, No 140, sivu 3, julkaistu 19.6.1924 Rannikon vanhemmat olivat herra Carl Adolf Lukander ja Fredrique Plathan. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1850 syntyneet Luokka:Vuonna 1925 kuolleet
Pyhän Annan vuori

Pyhän Annan vuori (, ) on kylä Leśnican kunnassa Opolen voivodikunnassa Puolassa. Sen väkiluku oli vuonna 2012 yhteensä 439. Pyhän Annan vuoren kylässä sijaitsee Góra Świętej Anny -mäki (”Pyhän Annan vuori”), joka asetettiin vuonna 2004 Puolan tasavallan presidentin vahvistuksella historialliseksi muistomerkiksi (pomnik historii), ja jonka alueella on vuonna 1988 perustettu maisemapuisto. == Lähteet == Luokka:Puolan kylät Luokka:Opolen voivodikunta
Juho Heikki Luoma

Juho Heikki Luoma (4. helmikuuta 1840 Kuusamo – 30. marraskuuta 1887 Kuusamo) oli suomalainen lukkari, maanviljelijä ja valtiopäivämies. Luoman vanhemmat olivat Jooseppi Mursu ja Greta Maria Säkkinen ja puoliso Kaisa Greta Korvela. Luoma muutti Ouluun 18-vuotiaana ja astui sotapalvelukseen. Kuusamoon hän palasi aliupseerina kymmenen vuoden päästä ja hänet valittiin siellä vuonna 1868 lukkariksi. Luoma tuli samana vuonna perustetun Kuusamon kunnan kunnallislautakunnan varaesimieheksi. Myöhemmin hän toimi muun muassa kunnallislautakunnan esimiehenä ja kunnan- ja köyhäinkassanhoitajana, usean vuoden ajan Oulun ja Kuusamon välillä postinkantajana ja kirkkoneuvoston jäsenenä aina kuolemaansa saakka. Luoma oli talonpoikaissäädyssä Kemin tuomiokunnan edustaja valtiopäivillä 1882 ja 1885. Hän oli molemmilla kerroilla yleisen valitusvaliokunnan jäsen. Luoman valtiopäiväaloitteet koskivat muun muassa koulujen perustamista, opettajien palkkaa, suomen kielen asemaa, lääkäripalveluja, tieyhteyksiä, isonjaon toteuttamista Kuusamossa sekä Iijoen perkaamista uittoa varten. Viinan valmistusta ja myyntiä hän halusi rajoitettavan.KirjastoVirma: Juho Heikki Luoma. 1800-luvun merkittävin kuusamolainen luottamusmies. Viitattu 13.2.2021. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1840 syntyneet Luokka:Vuonna 1887 kuolleet
Koripallon naisten Euroopan-mestaruuskilpailut 1962

Vuoden 1962 koripallon naisten Euroopan-mestaruuskilpailut pelattiin Ranskassa Mulhousessa 22.–29. syyskuuta. Kisoihin osallistui 10 maata. Joukkueet pelasivat ensin kahdessa lohkossa yksinkertaisen sarjan. Lohkovoittajat Neuvostoliitto ja Bulgaria pääsivät suoraan välieriin. Välierissä Tšekkoslovakia voitti Bulgarian 54-51 ja Neuvostoliitto Romanian 69-29. Loppuottelussa Neuvostoliitto voitti Tšekkoslovakian 63-46. Mestaruus Neuvostoliittolle oli kuudes ja toinen peräkkäinen. Pronssiottelussa Bulgaria voitti Romanian 48-36. Turnauksen korikuningatar oli Neuvostoliiton Skaidrite Smildzinia-Budovska.todor66.com == Sijoitukset == # # # # # # # # # # == Lähteet == * Women Basketball European Championship 1962 Mulhouse todor66.com === Viitteet === == Aiheesta muualla == * 1962 European Championship for Women FIBA Archive Luokka:Koripallon Euroopan-mestaruuskilpailut Luokka:Vuoden 1962 koripallo Luokka:Ranskan koripallo Luokka:Ranskan urheilutapahtumat
Too Old to Die Young (televisiosarja)

Too Old to Die Young (tunnetaan Suomessa myös nimellä Liian vanha kuolemaan nuorena) on yhdysvaltalainen Nicolas Winding Refnin ja Ed Brubakerin luoma 10-osainen neo-noir-rikosdraamasarja, jonka pääosia näyttelevät Miles Teller, Augusto Aguilera, Cristina Rodlo, Nell Tiger Free, John Hawkes ja Jena Malone. Sarjan neljäs ja viides jakso esitettiin Cannesin elokuvajuhilla 18. toukokuuta 2019 ja se julkaistiin kokonaisuudessan Amazon Prime Videossa 14. kesäkuuta 2019. Amazon ilmoitti vuonna 2019, että he eivät ole aikeissa tuottaa sarjalle toista tuotantokautta. == Asetelma == Too Old to Die Young seuraa apulaissheriffi Martin Jonesia (Miles Teller), joka ajautuu kartellien sotilaiden, Yakuzan salamurhaajien sekä salaperäisten kostajien hallitsemaan alamaailmaan. == Näyttelijät == === Pääosissa === === Sivuosissa === == Jaksot == |} == Lähteet == == Aiheesta muualla == * Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:Minisarjat Luokka:Prime Video -alkuperäissarjat
Too Old to Die Young

Too Old to Die Young tarkoittaa seuraavia asioita: * Too Old to Die Young, Kevin Ayersin albumi * Too Old to Die Young, Bastian Bakerin albumi * Too Old to Die Young, yhdysvaltalainen televisiosarja.
Sari Kivistö

Sari Anneli Kivistö (s. 10. heinäkuuta 1968) on suomalainen filosofian tohtori ja Tampereen yliopiston yleisen kirjallisuustieteen professori. Kivistö on valmistunut Helsingin yliopistosta filosofian tohtoriksi. Hänen englanninkielinen väitöskirjansa (2002) oli otsikoitu Creating anti-eloquence : Epistolae obscurorum virorum and the humanist polemics on style. Hän on Helsingin yliopiston yleisen kirjallisuustieteen dosentti.Sivistystä on puolustettava Suomen tiedeseuran jäsen Kivistö on ollut vuodesta 2017 ja Suomalaisen tiedeakatemian jäsen vuodesta 2018. ==Teoksia== Kivistö on kirjoittanut tai toimittanut yksin tai yhdessä työtoveriensa kanssa toistakymmentä teosta kirjallisuustieteen alalta. Vuonna 2007 julkaistu Kirjallisuus antiikin maailmassa sai Vuoden klassikko -palkinnon. Teoksia ovat muun muassa: * * Sari Kivistö, Hannu K. Riikonen, Erja Salmenkivi, Raija Sarasti-Wilenius: Kirjallisuus antiikin maailmassa. Teos, 2007. ISBN 978-951-851-089-8. * Mika Kajava, Sari Kivistö, Hannu K. Riikonen, Erja Salmenkivi, Raija Sarasti-Wilenius: Kulttuuri antiikin maailmassa. Teos, 2009. ISBN ?. * Sari Kivistö: Medical analogy in Latin satire. . Palgrave Macmillan, 2009. . ISBN 978-0-230-22812-2 (sidottu), ISBN 9780230244870 (e-book). * Sari Kivistö, H. K. Riikonen: Satiiri Suomessa. Suomalaisen Kirjallisuuden Seura, 2012. ISBN 978-952-222-401-9. * Sari Kivistö (toim.), Hannu K. Riikonen (toim.); Mika Kajava, ja muita (kirjoittajat): Mitä jokaisen tulee tietää antiikista : Kreikka & Rooma. Avain, 2013. ISBN 978-951-692-999-9. * Sari Kivistö: The vices of learning : morality and knowledge at early modern universities. . Brill, 2014. ISBN 978-90-04-26412-0 (sidottu), ISBN 9789004276451 (e-book). * Outi Hakola (toim.) & Sari Kivistö (toim.): Death in literature. . Kokousjulkaisu. Cambridge Scholars Publishing, 2014. ISBN 978-1-4438-5678-2. * Sami Pihlström & Sari Kivistö: Kantian antitheodicy : philosophical and literary varieties. . Palgrave Macmillan, 2016. ISBN 978-3-319-40882-8. * Sari Kivistö: Lucubrationes neolatinae : readings of Neo- Latin dissertations and satires. . Societas scientiarum Fennica, 2018. ISBN 978-951-653-427-8. * Sari Kivistö & Sami Pihlström: Sivistyksen puolustus : miksi akateemista elämää tarvitaan?. Gaudeamus, 2018. ISBN 978-952-495-465-5 (nidottu), ISBN 9789523455290 (e-book) * Sari Kivistö: Jobista Orwelliin : kärsimys kirjallisuudessa. Avain, 2020. ISBN 978-952-304-244-5. == Käännökset== * Hämäräin miesten kirjeet. Suomentanut Sari Kivistö. Yliopistopaino, 1999. ISBN 951-570-414-6. * Johannes Snellmann: Oulun kaupungista. De urbe Uloa. Toimittanut Harri Turunen, suomentaneet Sari Kivistö ja Arto Kirri. Alkup. julk. Aboae : Joh. Kempe, 1737. Oulu-seura, 2000. ISBN 951-96461-2-4. ==Lähteet== ==Aiheesta muualla== *Kalle Haatanen: Sivistyksen puolustus (6.4.2018) (areena.yle.fi) Luokka:Suomalaiset kirjallisuustieteilijät Luokka:Suomalaiset professorit Luokka:Tampereen yliopiston professorit Luokka:Vuonna 1968 syntyneet Luokka:Elävät henkilöt
5073 Junttura

5073 Junttura on tähtitieteilijä Yrjö Väisälän vuonna 1943 löytämä asteroidi eli pikkuplaneetta. Sen nimen on selitetty kuvaavan suomalaista luonteenlaatua. Sana on poimittu Väinö Linnan romaanista. Juntturan likimääräinen läpimitta on 10 kilometriä. Kohde sijaitsee Auringosta suunnilleen 2,23 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta. ==Lähteet== Luokka:Päävyöhykkeen asteroidit
Sambian avaruusohjelma

Sambian avaruusohjelma oli nimitys sambialaisen opettajan Edward Makuka Nkoloson yritykselle tehdä avaruuslento ja perustaa siirtokunta Marsiin. On epäselvää, kuinka tosissaan Nkoloso oli ja kuinka paljon Sambian vastikään itsenäistynyt valtio tuki hänen projektiaan. Vuonna 1964 Time raportoi Sambian itsenäisyysjuhlista ja mainitsi ohimennen, että Nkoloso ei juhlinut, koska itsenäisyysjuhlat jarruttivat hänen avaruusohjelmaansa. Useat lehdet tarttuivat tähän, ja tarina Sambian avaruusohjelmasta sai alkunsa. Vuonna 1960 Nkoloso perusti Sambian kansallisen tieteen, avaruustutkimuksen ja filosofian akatemian (englanniksi National Academy of Science, Space Research and Philosophy) ja alkoi kouluttaa kymmentä nuorta miestä ja yhtä teini-ikäistä tyttöä, Matha Mwambaa. Koulutuksessaan tulevat afronautit mm. vierivät mäkeä alas öljytynnyreissä, totuttelivat painottomuuteen keinuissa ja opiskelivat Nkoloson johdolla avaruuslennon fysiikkaa. Nkoloso suunnitteli myös avaruusaluksia, ja hänen mukaansa niiden ainoa ongelma oli se, että hän ei löytänyt niihin sopivaa voimanlähdettä. Ensimmäisen julkaisemansa avaruusraketin hän nimesi Sambian presidentin, David Kuandan, mukaan D-Kalu 1:ksi. Nkoloso haki myös rahoitusta projektilleen ulkomailta (esim. Israel, USA ja Neuvostoliitto) sekä kansainvälisiltä järjestöiltä (YK ja Unesco). Nkoloson tavoite oli lähettää Marsiin 17-vuotias tyttö, kaksi kissaa ja lähetyssaarnaaja. Avaruusmatkaajien titteliksi hän kehitteli termin "afronautti". Lähetyssaarnaajan tehtävä oli Nkoloson mukaan levittää kristinuskoa alkukantaisten marsilaisten keskuudessa, mutta ei suinkaan käännyttää näitä pakolla. Avaruusohjelma kaatui lopulta ennen kaikkea varojen puutteeseen. Myös Mwamban raskaus, jonka johdosta hän joutui palaamaan kotiin, vaikeutti projektin etenemistä. Myös muut afronauttikokelaat lähtivät pian tämän jälkeen, joten Nkolosolla ei ollut enää miehistöä. Tämän jälkeen Nkoloso siirtyi politiikkaan ja hän sai töitä Liberation Centre -keskuksesta, joka keskittyi lähialueen dekolonialisaatioon. Vuonna 1983, ollessaan 59-vuotias, Nkoloso valmistui oikeustieteen maisteriksi Sambian yliopistosta. Vaikka Nkoloso ja Sambian avaruusohjelma olivat lähinnä pilkan kohde jo omana aikanaan, pidetään Nkolosoa inspiraationa Afrikan nykyisille avaruustekniikan alalla toimiville yrittäjille, mutta myös aivan tavallisille sambialaisille. Sambian avaruusohjelmasta on tehty lyhytelokuva Afronauts (2014). == Lähteet == Luokka:1960-luvun avaruustoiminta avaruusohjelma
3597 Kakkuri

3597 Kakkuri on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty Geodeettisen laitoksen johtajan Juhani Kakkurin mukaan. Kakkurin likimääräinen läpimitta on 20 kilometriä. Kohde sijaitsee Auringosta suunnilleen 3,16 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta. ==Lähteet== Luokka:Päävyöhykkeen asteroidit
Pieter Sjoerds Gerbrandy

Pieter Sjoerds Gerbrandy (13. huhtikuuta 1885 – 7. syyskuuta 1961) oli hollantilainen oikeustieteilijä ja poliitikko. Hän johti Alankomaiden pakolaishallitusta toisen maailmansodan aikana (1940–1945). Gerbrandy suoritti oikeustieteen tutkinnon Amsterdamissa 1911, toimi juristina ja oikeustieteen professorina. Hän nousi maansa oikeusministeriksi vuonna 1939 ja pakeni kuningasperheen ja muun hallituksen kanssa natsimiehitystä Lontooseen 1. toukokuuta 1940. Saman vuoden syyskuussa Gerbrandy nimitettiin pääministeriksi ja puolustusvoimien ylipäälliköksi. Hän pysyi yhteyksissä vastarintaliikkeeseen ja loi suhteita liittoutuneisiin. Hän suostutteli vuonna 1945 liittoutuneet pudottamaan lentokoneista ruokaa nälänhädästä kärsineeseen Länsi-Hollantiin. Alankomaiden vapautuksen jälkeen Gerbrandy erosi pääministerin tehtävästä mutta jatkoi vielä politiikassa kansanedustajana vuosina 1948–1958. == Lähteet == == Aiheesta muualla == Luokka:Alankomaiden pääministerit Luokka:Vuonna 1885 syntyneet Luokka:Vuonna 1961 kuolleet
3381 Mikkola

3381 Mikkola on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty tähtitieteilijä Seppo Mikkolan (s. 1947) mukaan. Mikkolan likimääräinen läpimitta on 10 kilometriä. Kohde sijaitsee Auringosta suunnilleen 2,45 kertaa niin kaukana kuin Maa, ja sen kierros Auringon ympäri kestää noin 3 vuotta ja 10 kuukautta. ==Lähteet== Luokka:Päävyöhykkeen asteroidit
3497 Innanen

3497 Innanen on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty kanadansuomalaisen tähtitieteilijän Kimmo Innasen (1937–2011) mukaan. Innasen likimääräinen läpimitta on 18 kilometriä. Kohde sijaitsee Auringosta suunnilleen 2,69 kertaa niin kaukana kuin Maa, ja sen kierros Auringon ympäri kestää noin 4 vuotta ja 5 kuukautta. ==Lähteet== Luokka:Päävyöhykkeen asteroidit
Sesleria serbica

Sesleria serbica on heinäkasvien (Poaceae) heimoon, lupikoiden (Sesleria) sukuun kuuluva kasvi. Sitä on pidetty usein Sesleria rigida -lajin muunnoksena tai serpentiinialueilla kasvavana ekotyyppinä, mutta toisinaan myös omana lajinaan. Sesleria serbica on Balkanin alueella endeeminen kasvi, jota tavataan Bosnian ja Hertsegovinan itäosissa sekä keskisessä ja läntisessä Serbiassa. Sesleria serbica kasvaa vuorten ja kallioiden rinteillä serpentiini- sekä kalkkikivialueilla. Sesleria serbica on suojeltu kasvi Serbiassa. Sesleria serbica on monivuotinen heinä, joka muodostaa laajoja, jopa halkaisijaltaan metrinlevyisiä mättäitä. Varret kasvavat noin 15–55 cm korkeiksi, tavallisimmin noin 25–45 cm korkeiksi. Lehtitupet ovat kellanvihreitä ja kielekkeet ovat lyhyitä. Lehtien pituus vaihtelee noin 4,5–45 cm väliltä ja leveys 0,6–1,4 mm väliltä. Ylin varsilehti on 0,2–1,7 cm pitkä. Lehtien mesofyllissä ei ole erikseen pylväs- ja hohkatylppykerroksia, vaan homogeeninen klorenkyymi täyttää mesofyllin kaikilta niiltä kohdilta, joissa ei ole johtosolukkoa tai sklerenkyymiä. Johtojänteet ovat poikkileikkaukseltaan liereitä ja keskenään erikokoisia. Johtojänteiden ympärillä on yhden solukerroksen paksuiset johtojännetupet. Lehtien abaksiaalisilla puolilla on yhdestä kuuteen sklerenkyymikannatinta. Kukintona on liereä sekä hieman pitkulainen tähkä, jossa on 7–20 tähkylää, tavallisimmin 11–16 tähkylää. Tähkylöissä on kaksi tai kolme kukkaa. Kaleet ovat keskenään erinäköiset, yksisuoniset, noin 3–8 mm pitkät ja 1–3 mm leveät. Ulkohelpeet ovat kalvomaiset, 3–5-suoniset ja noin 3–6 mm pitkät. Ulkohelpeissä on kolmesta viiteen vihnettä, joista keskimmäinen on isoin. Vihneiden pituus vaihtelee 0,4–1,4 mm väliltä. Sisähelve on suunnilleen samankokoinen tai lyhyempi kuin ulkohelve, kaksisuoninen ja lyhytvihneinen. Hedelmät ovat noin 2–3 mm pitkiä. == Lähteet == * Kuzmanović, N., Vukojičić, S., Barina, Z. & Lakušić, D., 2013: Sesleria serbica (Poaceae), a neglected species of the Balkan Peninsula, Botanica SWerbica 37 (2):113–120 serbica
Epänormaali kannabidioli

Epänormaali kannabidioli eli abn-CBD, joka on lyhenne englanninkielen sanoista abnormal cannabidiol, on kannabidiolin rakenneisomeeri, joka sitoutuu valikoivasti agonistina ainakin GPR18-reseptoriin. Tämä GPCR saattaa olla kannabinoidireseptori. Vuoden 2021 helmikuuhun mennessä IUPHAR ei kuitenkaan ole luokitellut tätä reseptoria kannabinoidireseptoriksi tutkimustiedon puutteen takia. Abn-CBD:tä on käytetty endokannabinoidijärjestelmän tutkimuksessa. Sen annostelu laskee verenpainetta eläimissä laajentamalla verisuonistoa. Abn-CBD ei päihdytä, kuten esimerkiksi tetrahydrokannabinoli (THC), sillä Abn-CBD ei sitoudu CB1-kannabinoidireseptoriin agonistina THC:n tapaan. Abn-CDB:llä on 2 kiraliakeskusta. Sillä on siten 4 (=22) stereoisomeeriä. ==Historia== Abn-CBD syntetisoitiin ensi kerran vuonna 1969. Sen biologiset vaikutukset havaittiin vuonna 1977, kun sitä pistettiin koiriin. Se aiheutti koirissa verenpaineen laskua, kuten jotkin muut kannabinoidit, muttei aiheuttanut päihtymystä. Vuonna 1999 havaittiin, ettei abn-CBD sitoutunut tuolloin tunnettuihin CB1- ja CB2-kannabinoidireseptoreihin. Tämä osoitettiin knockout-hiirten avulla, joissa näitä reseptoreita koodaavat geenit oli inaktivoitu. Hiirissä abn-CBD kuitenkin laski verenpainetta inaktivaatiosta huolimatta ja kannabidioli esti paineen laskua. Abn-CBD:n esitettiin siksi sitoutuvan johonkin tuntemattomaan kannabinoidireseptoriin agonistina ja kannabidiolin olevan kilpaileva antagonisti tässä reseptorissa abn-CBD:lle. Vuonna 2006 sisäsyntyisiin kannabinoideihin eli endokannabinoideihin lukeutuvan anandamidin aineenvaihduntatuotteen, N-arakidonyyliglysiinin (NAGly) osoitettiin sitoutuvan tuolloin vielä huonosti tunnettuun GPR18-reseptoriin, joka löytyy muun muassa ihmisistä, jyrsijöistä ja koirista. GPR18-reseptorin esitettiin siksi vuonna 2006 olevan uusi kannabinoidireseptori. Vuonna 2010 abn-CBD:n ehdotettiin ensi kerran saavan aikaan verenpaineeseen liittyvät vaikutuksensa sitoutumalla agonistina GPR18-reseptoriin. ==Lähteet== ==Aiheesta muualla== *PubChem: Abn-cbd Luokka:Kannabinoidit
2018 AG37

2018 AG37 (lempinimeltä Farfarout eli Tositosikaukana) on toistaiseksi etäisin Aurinkokunnan kappale, jonka kiertorata käy etäisimmillään lähes neljä kertaa niin kaukana Auringosta kuin Pluton kiertorata. Edellinen kaukaisin kohde oli 2018 VG18 (lempinimeltään Farout eli Tosikaukana). Kappale on löytynyt hypoteettisen Planeetta Yhdeksän etsimisen yhteydessä, jossa on löytynyt 62 kappaletta vuoteen 2019 mennessä. == Lähteet == Luokka:Transneptuniset kohteet
Tick-Tock (Albinan kappale)

Tick-Tock on kroatialaisen laulajan Albinan esittämä kappale, jolla hän edusti Kroatiaa vuoden 2021 Eurovision laulukilpailussa Rotterdamissa. Kappale kilpaili ensimmäisessä semifinaalissa, jossa se sijoittui yhdeksitoista ja täten karsiutui finaalista. == Lähteet == Luokka:Kroatian euroviisuedustuskappaleet Luokka:Vuoden 2021 euroviisuedustuskappaleet
Martin Smolka

Martin Smolka (s. 1959) on tšekkiläinen säveltäjä.Smolka, Martin Hudební informační středisko Smolka opiskeli Prahan esittävien taiteiden akatemiassa Marek Kopelentin johdolla. Hän oli mukana perustamassa Agon- avantgardekokoonpanoa, jonka taiteellisena johtajana ja preparoidun pianon soittajana toimi vuoteen 1998. Vuonna 2003 Smolka aloitti sävellyksen opettamisen Brnon Musiikin ja esittävien taiteiden Janáček-akatemiassa. Vuonna 2004 hän sai Prahan Kansallisteatterin tilauksesta säveltämällään oopperalla Nagano (2001–2003) Alfréd Radok -palkinnon. Vuonna 2000 Breitkopf & Härtel aloitti Smolkan teosten nuottien kustantamisen. == Lähteet == Luokka:Tšekkiläiset säveltäjät Luokka:Oopperasäveltäjät Luokka:Vuonna 1959 syntyneet Luokka:Elävät henkilöt
Wo hao xihuan ni

Wo hao xihuan ni (, ) on Youkun esittämä kiinalainen draamasarja. Sen päärooleissa ovat Shen Yue ja Jerry Yan. == Aiheesta muualla == * IMDb Luokka:Kiinalaiset televisiosarjat Luokka:2020-luvun draamasarjat Luokka:2020-luvun komediasarjat
Plae Rak Chan Duai Chai Thoe

Plae Rak Chan Duai Chai Thoe (, ) on televisioyhtiö Line TV:n esittämä thaimaalainen TV-sarja. Sen päärooleissa ovat Putthipong Assaratanakul ja Krit Amnuaydechkorn. == Aiheesta muualla == * Viralliset kotisivut Luokka:Thaimaalaiset televisiosarjat Luokka:2020-luvun draamasarjat
Langya bang

Langya bang (, ) on televisioyhtiö Dragon TV:n esittämä kiinalainen televisiosarja. Sen päärooleissa ovat Hu Ge, Liu Tao ja Wang Kai. == Aiheesta muualla == * IMDb Luokka:Kiinalaiset televisiosarjat Luokka:2010-luvun televisiosarjat
August Malm

August Reinhold Malm (21. syyskuuta 1839 Tenhola – 4. kesäkuuta 1918 Tammisaari) oli suomalainen rautaruukkien isännöitsijä, virkatalojen tarkastaja, maanviljelysneuvos ja valtiopäivämies. August Malmin vanhemmat olivat kestikievarin pitäjä, jahtivouti Stephan Malm ja Maria Mandell ja puoliso Hilda Kristina Rautell. Malm opiskeli 1859–1861 Filipstadin vuorikoulussa Bergslagenissa Ruotsissa ja toimi sitten isännöitsijänä monessa eri rautaruukissa. Hän muutti 1863 töihin Isonkyrön Orisbergin ruukille ja 1864 Oravaisten ruukille. Kimon ruukin isännöitsijä Malm oli 1864–1868. Hänestä tuli myös 1868 toimintansa aloittaneen Oravaisten kunnallislautakunnan esimies. Euraan muutettuaan Malm toimi isännöitsijänä Kauttuan ruukilla ja 1870 hänet valittiin Euran kunnan esimieheksi. Vuonna 1873 Malm osti säteritilan Karunasta, jonka kunnallislautakunnan jäsen hänestä tuli 1875. Vuonna 1878 Malm siirtyi vt. virkatalojen tarkastajaksi Turun ja Porin lääniin ja vuonna 1881 hänet nimitettiin virkatalojen tarkastajaksi Vaasan lääniin. Hän oli myös läänin maanviljelysseuran sihteeri 1889–1905, samoin kuin muun muassa metsätalouden kehittämisen kannalta tärkeän yksityismetsäkomitean jäsen 1897–1899.Biografia-sampo: August Malm Viitattu 14.2.2021. August Malm oli talonpoikaissäädyssä Piikkiön tuomiokunnan edustaja valtiopäivillä 1877–1878. Valtiopäivillä hän oli pankkivaliokunnan jäsen. Myös August Malmin pojasta Evert Malmista tuli maanviljelysneuvos ja maatalouden kehittäjä.Biografia- sampo: Evert Malm Viitattu 14.2.2021. == Lähteet == Luokka:Maanviljelysneuvokset Luokka:Suomalaiset maanviljelijät Luokka:Suomen suuriruhtinaskunnan virkamiehet Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1839 syntyneet Luokka:Vuonna 1918 kuolleet
Henrik Johan Malmgren

Henrik Johan Malmgren (10. tammikuuta 1837 Karjalohja – 4. maaliskuuta 1903 Vihti)Geni: Henrik Johan Malmgren Viitattu 14.2.2021. oli suomalainen maanviljelijä ja valtiopäivämies. Malmgrenin vanhemmat olivat Henrik Johan ja Maria Hedvig Malmgren ja puoliso Matilda Wilhelmina Wathen. Malmgren toimi maanmittarin apulaisena Venäjällä ja hankki sitten maatilan Nummelta, jossa hän toimi myös kunnalliselämässä. Vihdistä hän osti 1870-luvulla useita tiloja, mukaan lukien Kirvelän säteritilan, ja oli siellä kuntakokousten puheenjohtaja useita vuosia. Hän sai ansioistaan taloustirehtöörin arvonimen. Malmgren oli talonpoikaissäädyssä valtiopäiväedustaja 1894. Valtiopäivillä hän oli rautatievaliokunnan jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1837 syntyneet Luokka:Vuonna 1903 kuolleet
Elias Mankki

Elias Mankki (4. syyskuuta 1821 – 7. huhtikuuta 1903 Valkeala) oli suomalainen maanviljelijä ja valtiopäivämies. Talollinen, kirkonisäntä Mankki oli talonpoikaissäädyssä Lappeen tuomiokunnan edustaja valtiopäivillä 1872. Valtiopäivillä hän oli kunnallisvaliokunnan varajäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1821 syntyneet Luokka:Vuonna 1903 kuolleet
Johan Mannstén

Johan Mannstén (2. elokuuta 1814 Liljendal – 28. helmikuuta 1889 Liljendal)Geni: Johan Samuelsson Mannstén Viitattu 14.2.2021. oli suomalainen maanviljelijä ja valtiopäivämies. Mannsténin vanhemmat olivat Samuel Mannstén ja Maria Christina Trumpetas ja puoliso Fredrika Henrikintytär. Hän oli talonpoikaissäädyssä Kymin (Uudenmaan lääni) tuomiokunnan edustaja valtiopäivillä 1863–1864. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1814 syntyneet Luokka:Vuonna 1889 kuolleet
Jaakko Martola

Jaakko Martola (1833 – 11. huhtikuuta 1892 Mustasaari) oli suomalainen maanviljelijä ja valtiopäivämies. Talollinen Jaakko Martola oli talonpoikaissäädyssä Korsholman tuomiokunnan edustaja valtiopäivillä 1885. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1833 syntyneet Luokka:Vuonna 1892 kuolleet
Antti Mattila (valtiopäivämies)

Antti Mattila (17. joulukuuta 1822 Längelmäki – 12. kesäkuuta 1908 Längelmäki)Piirteitä Längelmäen pitäjästä, Aamulehti, 1911, No 144, sivut 6 ja 7, julkaistu 24.6.1911 oli suomalainen maakauppias, maanviljelijä ja valtiopäivämies. Mattilan vanhemmat olivat Gustav ja Johanna Matintytär Mattila. Geni: Antti Mattila Viitattu 14.2.2021. Hänen puolisonsa oli Hedvig Henrika Mattila (k. 1908), pariskunnalla oli yhdeksän lasta. Antti Mattila oli talonpoikaissäädyssä Jämsän tuomiokunnan edustaja valtiopäivillä 1877–1878, 1885 ja 1888. Hän oli valtiopäivillä useiden eri valiokuntien jäsen tai varajäsen. Mattila osti vuonna 1854 Pääskylän Mattila nimisen tilan, jossa alkoi harjoittaa ensimmäisenä koko Hämeen läänissä ulkomailta tuotua ns. vuoroviljelystapaa. Kun Uudenmaan ja Hämeen maanviljelysseura perustettiin vuonna 1856, Mattila kutsuttiin seuran jäseneksi ja samaan aikaan Suomen Talousseuran jäseneksi. Pariisin maailmannäyttelyssä 1878 Mattila palkittiin maanviljelyksestä hopeamitalilla. Samoin Moskovan maanviljelysnäyttelyissä 1864 ja 1882 hopea- ja pronssimitaleilla maanviljelyksestä. Mattila oli parisen kymmentä vuotta lainamakasiinin johtokunnan puheenjohtaja. Hän toimi myös kirkkoneuvoston jäsenenä ja alueellaan kotilääkärinä. Mattila oli Suomalaisen Kirjallisuuden Seuran ja Kansanvalistusseuran jäsen. Vuoden 1859 keisarillisen manifestin myötä maaseudulla vapautuneiden kauppasäännösten turvin Mattila harjoitti maakaupan ohella puutavarakauppaa ja laivaliikettä. == Lähteet == Luokka:Suomalaiset maanviljelijät Luokka:Suomalaiset kauppiaat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1822 syntyneet Luokka:Vuonna 1908 kuolleet
Erik Mattlar

Erik Mattlar (30. maaliskuuta 1846 – 9. heinäkuuta 1928 Maalahti)Maalahden hautausmaa, Maalahti. Viitattu 14.2.2021. oli suomalainen maanviljelijä ja valtiopäivämies. Talollinen Erik Mattlar oli talonpoikaissäädyssä Närpiön tuomiokunnan edustaja valtiopäivillä 1891. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1846 syntyneet Luokka:Vuonna 1928 kuolleet
Juhana Maunula

Juhana Maunula (14. tammikuuta 1819 Akaa – 26. toukokuuta 1885 Urjala)Geni: Juhana Tuomaanpoika Maunula Viitattu 14.2.2021. oli suomalainen maanviljelijä ja valtiopäivämies. Maunulan vanhemmat olivat Tuomas ja Maria Antintytär Yli- Laatu ja puolisot Anna Kaisa Myntti ja Ulrika Ala-Jonkka. Maanviljelijä, valtiopäivämies Oskar Kiviranta oli Maunulan poika ensimmäisestä avioliitosta. Rusthollari Maunula oli talonpoikaissäädyssä Sääksmäen tuomiokunnan edustaja valtiopäivillä 1872. Hän oli valtiopäivillä suostuntavaliokunnan jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1819 syntyneet Luokka:Vuonna 1885 kuolleet
Viljo Puustinen

Viljo Ilmari Puustinen (18. joulukuuta 1888 Kiihtelysvaara – 25. tammikuuta 1971 Helsinki) oli suomalainen kihlakunnantuomari ja heimoaktivisti.Viljo Puustinen kuollut, Karjalan Heimo N:o 3-4/1971, sivu 4050-vuotias. Asessori V. I. Puustinen, Helsingin Sanomat, 18.12.1938, nro 341, s. 14, Kansalliskirjaston digitaaliset aineistot Viljo Puustinen pääsi ylioppilaaksi 1909 ja opiskeli sitten Helsingin yliopistossa suorittaen oikeustutkinnon 1912 ja lakitieteen kandidaatin tutkinnon 1925. Hän sai varatuomarin arvon 1915. Puustisen vesioikeutta käsitellyt väitöskirja jota hän valmisteli tuhoutui talvella 1944 Helsingin yliopiston rakennusten pommituksessa. Puustinen oli senaatin oikeusosastolla ylimääräisenä kopistina vuodesta 1916, korkeimman oikeuden virkamiehenä ja valtioneuvostoon perustetun Itä-Karjalan toimituskunnan hallinto- ja oikeusasiain osaston johtajana 1918–1920. Hän toimi sitten tie- ja vesirakennushallituksen rautatierakennusosaston asiainvalvojana ja vuodesta 1923 alkaen rautatiehallituksessa apulaisasiainvalvojana. Hän oli vakuutusneuvoston asessorina 1935–1942 ja sen jälkeen vt. tuomarina Rovaniemen, Ilomantsin, Maskun, Tammelan ja Ilmajoen tuomiokunnissa. Viimeksi Puustinen toimi Viitasaaren tuomiokunnan tuomarina 1948–1958. Puustinen toimi lisäksi sotavankien tutkintotuomarina ja Helsingin kaupungin sosiaalilautakunnan sihteerinä sekä hoiti eri tuomiokuntain tuomarinvirkoja ja työskenteli eri asianajotoimistoissa. Hänellä oli oma lakiasiaintoimisto Helsingissä vuosina 1919–1925. Puustinen oli Karjalan Sivistysseuran jäsenenä vuodesta 1917 alkaen ja hän osallistui seuran sihteerinä heinäkuussa 1918 Karjalan Sivistysseuran Uhtualla järjestämään heimojuhlaan. Puustinen oli vuonna 1918 perustetun Itä-Karjalan toimituskunnan hallinto- ja oikeusosaston päällikkönä 1918–1919. Toimituskunta hoiti suomalaisten hallussa olleiden Vienan ja Aunuksen kuntien hallintoa ja Puustinen teki virka- ja tarkastusmatkoja Itä-Karjalaan. Puustinen oli myös Viron avustamiskomitean jäsenenä ja hän osallistui Viron vapaussotaan 1919 oikeusupseerina. Puustinen oli mukana Aunuksen retkikunnan lähtövalmisteluissa ja hänet valittiin Aunuksen hoitokunnan jäseneksi. Hän seurasi Aunuksen retkeläisten mukana huhtikuussa 1919 Aunuksenkaupunkiin. Aunuksen hoitokunta hoiti retkikunnan valtaaman alueen hallintoa aina Aunuksen väliaikaisen hallituksen perustamiseen saakka. Puustinen oli kiinnostunut myös Petsamon alueen asioista ja julkaisi kirjan aiheesta. Häntä ehdotettiin aikanaan Suomen Murmanskin konsuliksi mutta hän kieltäytyi ja hänen sijastaan konsuliksi valittiin Eero Lampio. Jatkosodan aikana heinäkuussa 1941 Puustinen vieraili vielä Vuokkiniemessä. == Julkaisuja == * Lauttausvahinko. Gummerus 1922 * Mietelmiä Lapista ja Petsamosta. Otava 1922 == Lähteet == Luokka:Suomalaiset tuomarit Luokka:Suomalaiset virkamiehet Luokka:Vuonna 1888 syntyneet Luokka:Vuonna 1971 kuolleet
Tsukasa

Tsukasa voi tarkoittaa seuraavia: * Tsukasa Morishima (s. 1997), japanilainen jalkapalloilija * Tsukasa Umesaki (s. 1987), japanilainen jalkapalloilija * Tsukasa Hosaka (1937 – 2018), japanilainen jalkapalloilija * Tsukasa Shiotani (s. 1988), japanilainen jalkapalloilija * Tsukasa, hahmo .hack-sarjassa
Olle Nygren

Harald Olof "Olle" Ingemar Nygren (11. marraskuuta 1929 – 13. helmikuuta 2021 Ipswich, Iso-Britanniahttps://www.svt.se/sport/artikel/varg-olle-ar-dod) oli ruotsalainen speedway-kuljettaja, joka pääsi speedwayn maailmanmestaruuskilpailujen finaaliin viisi kertaa.Belton, Brian (2003). Hammerin' Round. Stroud: Tempus Publishing Nygren oli Ruotsin mestari vuonna 1949 ja tuli Pohjoismaiden mestari vuonna 1960. Eläkkeelle siirtymisen jälkeen Nygren perusti menestyvän nopeusvalmennuskoulun. ==Lähteet== ==Aiheesta muualla== * Profile at Grasstrack GB Luokka:Ruotsalaiset ratamoottoripyöräilijät Luokka:Vuonna 1929 syntyneet Luokka:Vuonna 2021 kuolleet
Black Rose (Cherin albumi)

Black Rose on Cherin studioalbumi, joka julkaistiin 21. elokuuta 1980. ==Kappaleet== # # # # # # # # Luokka:Vuoden 1980 albumit Luokka:Cherin albumit
3811 Karma

3811 Karma on tähtitieteilijä Liisi Oterman vuonna 1953 löytämä asteroidi eli pikkuplaneetta. Se on nimetty matemaatikko Birger Karman (1899–1943) mukaan. Karma oli 1920-luvulla mukana perustamassa Turun Ursaa. Karman likimääräinen läpimitta on 20 kilometriä. Kohde sijaitsee Auringosta suunnilleen 2,58 kertaa niin kaukana kuin Maa, ja sen kierros Auringon ympäri kestää noin 4 vuotta ja 2 kuukautta. ==Lähteet== Luokka:Päävyöhykkeen asteroidit
Pohti Ski Team

Pohti Ski Team on pyhäjärveläinen hiihtoseura. Vuosina 2013–2019 seura toimi Pyhäjärven Pohdin alaisuudessa. Toukokuussa 2019 seura rekisteröityi omaksi seurakseen. Pohti Ski Teamissa hiihtää ainoastaan miehiä. Kaudella 2020–2021 perustettiin miesten ryhmän lisäksi JuniorTeam, jossa hiihtää nuoria hiihtäjiä. Pohti Ski Teamin hiihtäjät ovat päässeet hyville sijoille hiihdon SM-kisoissa ja Suomen Cupissa. == Hiihtäjät == Miesten ryhmä * Roope Haapakangas * Juuso Haarala * Jaakko Halonen * Juho Halonen * Iiro-Mikko Harju * Joel Ikonen * Miikka Kinnunen * Heikki Korpela * Juuso Mäkelä * Joni Mäki * Tuure Pesola JuniorTeam * Roope-Eemeli Huttunen * Eemil Juntunen * Samppo Kumpumäki * Niilo Moilanen Lähde == Lähteet == Luokka:Suomalaiset hiihtoseurat
Skycladin diskografia

Tämä on brittiläisen thrash metalia- ja folk metalia soittavan Skycladiksen diskografia. == Studioalbumit == * * * * * * * * * * * * * == Singlet == * ”Thinking Allowed?” (1993) * ”Swords of a Thousand Men” (2001) == Kokoelmat == * * * == Livealbumit == * * * == EP:t == * * * * == Videot == * "Emerald" (1992) * "Thinking Allowed?" (1993) * "Inequality Street" (1996) * "Words Upon the Street" (2009) * "Change Is Coming" (2017) * "Starstruck?" (2017) * "Words Fail Me" (2018) Luokka:Diskografiat
6886 Grote

6886 Grote on tähtitieteilijä Liisi Oterman vuonna 1942 löytämä asteroidi eli pikkuplaneetta. Se on nimetty radiotähtitieteen uranuurtajan Grote Reberin mukaan. Groten likimääräinen läpimitta on 18 kilometriä. Kohde sijaitsee Auringosta suunnilleen 2,57 kertaa niin kaukana kuin Maa, ja sen kierros Auringon ympäri kestää noin 4 vuotta ja 1 kuukauden. ==Lähteet== Luokka:Päävyöhykkeen asteroidit
Sylosiksen diskografia

Tämä on brittiläisen heavy metalia soittavan Sylosiksen diskografia. == Studioalbumit == * Conclusion of an Age (2008), Nuclear Blast * Edge of the Earth (2011), Nuclear Blast (paras sijoitus brittien albumilistalla: #139http://www.zobbel.de/cluk/110326cluk.txt) * Monolith (2012), Nuclear Blast * Dormant Heart (Nuclear Blast, 2015) * Cycle of Suffering (Nuclear Blast, 2020) * A Sign of Things to Come (Nuclear Blast, 2023) == EP:t == * Casting Shadows (EP, 2006), In at the Deep End * The Supreme Oppressor (EP, 2008), In At The Deep End == Livealbumit == * Sylosis Live at High Voltage (2011) * Sylosis Live At: Lite Up Studios (2020) == Singlet == * Slings and Arrows (2012) * Different Masks on the Same Face (2016) * Worship Decay (2020) * Heavy Is The Crown (2022) == Musiikkivideot == * Teras (2008) * After Lifeless Years (2009) * Empyreal (2011) * A Serpents Tongue (2011) * Fear the World (2012) * Mercy (2014) * Leech (2015) * Servitude (2015) * I Sever (2019) * Calcified (2020) * Cycle of Suffering (2020) * Worship Decay (2020) * Immovable Stone (2021) * Heavy Is the Crown (2022) * Deadwood (2023) * Poison for the Lost (2023) * Absent (2024) ==Lähteet== Luokka:Diskografiat
The Polite Force

The Polite Force on brittiläisen progressiivisen rock yhtye Egg albumi. == Kappaleet == === A-Puoli === # # # === B-Puoli === # ## ## ## ## == Kokoonpano == * Dave Stewart – urut, piano, tone generator, orchestron * Mont Campbell – basso, laulu, piano, urut, käyrätorvi * Clive Brook – rummut ;Sessiomuusikot * Henry Lowther - trumpetti (kappaleessa: A2) * Mike Davis - trumpetti (kappaleessa: A2) * Bob Downes - tenorisaksofoni (kappaleessa: A2) * Tony Roberts - tenorisaksofoni (kappaleessa: A2) == Arviot == * Allmusic: http://www.allmusic.com/album/the-polite-force-mw0000261107 ==Lähteet== == Aiheesta muualla == * Polite Force discogs.com -sivustolla * Polite Force progarchives.com -sivustolla Luokka:Vuoden 1971 albumit Luokka:Progressiiviset rockalbumit
Yhdysvaltain työministeri

Yhdysvaltain työministeri () on Yhdysvaltain työministeriön johtaja, hallituksen jäsen ja järjestyksessä yhdestoista presidentin sijainen. Ministerin tehtäviin kuuluu ammattiliitto- ja työpaikkalakien valvominen. Virkaatekevä työministeri Al Stewart astui virkaan 20. tammikuuta 2021. Seuraavaksi työministeriksi presidentti Joe Biden nimitti Bostonin pormestarin Marty Walshin. Walsh jätti tehtävänsä maaliskuussa 2023, ja hänen virkaa toimittavaksi seuraajaksi valittiin entinen varatyöministeri Julie Su. ==Lähteet== ==Aiheesta muualla== *
Myy Lohi

Myy Lohi (s. 22. joulukuuta 1990 Kuusamo) on suomalainen näyttelijä ja ääninäyttelijä. Lohi aloitti näyttelijäntaiteen opinnot Taideyliopiston Teatterikorkeakoulussa vuonna 2014. Hän opiskeli Teatterikorkeakoulussa muun muassa syventävästi musiikkiteatteria. Äänialaltaan hän on mezzosopraano. Lohi valmistui teatteritaiteen maisteriksi vuonna 2019, ja taiteellisena lopputyönään hän näytteli itse dramatisoimassaan kamarinäytelmässä Tohtori Jekyllin ja herra Hyden onneton tapaus kurssitoverinsa Anna-Sofia Tuomisen kanssa. Lohi on kertonut olevansa erityisen kiinnostunut puheesta ja äänenkäytöstä, ja hän on myös dubannut paljon lastenohjelmia. Lohi on työskennellyt useita kertoja ohjaaja-kirjailija Juha Hurmeen kanssa, muun muassa Suomi 100 000 -iltamissa vuonna 2017 ja Elämän ihmeellisyys -iltamissa vuonna 2019. Lohi työskenteli Varkauden teatterissa vuosina 2020–2022. == Teatteriroolit == * Varkauden teatteri: Idän pikajunan arvoitus (2022) * Varkauden teatteri: Adalmiinan helmi – Adalmiina (2021) * Varkauden teatteri: Simpauttaja – Marketta Willman, Pirtamon vanha isäntä, Ruottala (2021) * Varkauden teatteri: Herrasmieshuijarit – Christine Colgate (2020) * Juha Hurme ja Tuomenmarjat: Elämän ihmeellisyys -iltamat (2019) * Löylylyylit: Saunaesitys (2019) * Valtimonteatteri: Tohtori Jekyllin ja herra Hyden onneton tapaus – Henry Jekyll (2019) * Vapaa teatteri: Oresteia – Pallas Athene (2018) * Kulttuurikomppania Eloa: Aave on kuulija – Margit Pipsarinta (2018) * OMS- teatteri: HYLJE – musta musikaalikomedia – Cecilia Stenroos (2016) * Teatteri Päivölä: Nuolikärppä – Pahakehno (2016) == Ääniroolit == == Lähteet == Luokka:Suomalaiset näyttelijät Luokka:Suomalaiset ääninäyttelijät Luokka:Vuonna 1990 syntyneet Luokka:Elävät henkilöt
Elessei Valokainen

Elessei Valokainen oli suistamolainen runonlaulaja ja tietäjä. Valokainen herätti monesti oudoksumista "mauttomalla muinaisaikuista pukua tavoittavalla ulkoasullaan". Hän esiintyi vuonna 1906 Sortavalan laulujuhlilla, vaikkei itse ollut varsinainen runonlaulaja. Valokainen osasi runsaasti satuja ja muuta kansanperinnettä, ja helmikuussa 1908 tohtori V. Salminen sai häneltä 11 runoa, 31 loitsua, 30 taikaa ja 19 satua. Valokaiselta on tallennettu myös ikivanha suorasanainen sukeltajamyytin toisinto.http://dbgw.finlit.fi/skvr/teksti.php?id=skvr07100110 Runonkerääjä Eino Kemppainen luonnehti Elessei Valokaista itsenäiseksi kehittyneeksi runonlaulajaksi, joka ei seurannut orjallisesti muita vaan usein tahallaankin muutteli sanoja omin päin hävittämättä itse pääjuonta. Toisinaan hän myös yhdisti eri runoissa olevia asioita yhteen runoon ja silloin aina epäonnistui. Kemppaisen mukaan Valokaisen käyttämä sävel erosi tunnetumman runonlaulajan Iivana Onoilan sävelestä huomattavasti. Hänen mukaansa Valokainen lauloi liian kovasti ja rämisevästi, "silloinkin kun ei tarvitsisi pienen kuulijakunnan vuoksi niin kovasti huutaa".http://dbgw.finlit.fi/skvr/teksti.php?id=skvr07105492 Itsekin karjalaisen runonkerääjä Iivo Härkösen mukaan Valokainen ei osannut laulaa lainkaan. Myöskään Kemppaisen arvio Valokaisen omaperäisyydestä ei ilmeisesti osu oikeaan, sillä hänen omaperäisinä pidetyt runonsa ovat yleensä Kalevalasta, saduista ja tilapäisistä mielijohteista kokoonpantuja "sepustuksia". Sukunimi Valokainen (Val'okainen = Valjokkainen) on lähtöisin Suistamon Piensaran kylästä, jossa jo vuonna 1842 tavataan henkilö nimeltä Elessei Valokainen. Nimen on arveltu tulevan karjalaisista hypokorismeista Vala, Valei, Valo(i), joiden taustalla on venäläinen ristimänimi Valaam tai Valentin. Toisaalta se on yhdistetty myös murresanaan valjakka "vaalea, hailakka, kalvakka", vaikka se ei selitykään suoraan karjalan kielen pohjalta. Suistamon henkikirjoissa nimi esiintyy myös muodossa Valjakka tai Waljakka. Etelä-Savossakin sitä tavataan 1700-luvulta alkaen. == Lähteet == Luokka:Runonlaulajat Luokka:Suistamo
Antti Miettinen (valtiopäivämies)

Antti Miettinen (3. heinäkuuta 1837 Tuovilanlahti – 7. helmikuuta 1921 Iisalmi)Kuolinilmoitus, Maanviljelijä Antti Miettinen, Salmetar, 1921, No 16, sivu 1, julkaistu 10.2.1921 oli suomalainen maanviljelijä ja valtiopäivämies. Talollinen ja lautamies Antti Miettinen Pielavedeltä oli talonpoikaissäädyssä Pielaveden tuomiokunnan edustaja valtiopäivillä 1872. Miettinen harjoitti elinaikanaan maanviljelystä Tuovilanlahdella, mutta muutti vanhuusiällään lastensa luo Iisalmeen.Kuolleita: maanviljelijä Antti Miettinen, Salmetar, 1921, No 16, sivu 2, julkaistu 10.2.1921 Miettinen toimi lautakuntien jäsenenä Pielaveden kunnassa Tuovilanlahdesta.Kuulutus, Salmetar, 1904, No 33, sivu 4, julkaistu 27.4.1904 == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1837 syntyneet Luokka:Vuonna 1921 kuolleet